TELES 8 GAITAS 


Sodes espías da TVG (Técnicos Vixías de 
Galicia), infiltrados na CRTVG (Corporación 
Radio e Televisión de Galicia) para salvagardar 
a cultura do país. Inda que normalmente os 
espectadores non se enteran, non son poucas 
as ameazas que agardan o intre axeitado 
para comprometer as emisións e, por tanto, a 
estabilidade nacional. 


PERSONAXES 


Cada xogador debe crear un personaxe 
seguindo os pasos por orde: 


“ Rola ou escolle a especialidade dentro da 
TVG: informática (1), forzuda (2), médica 
(3), mecánica (4), xefa (5) ou especialista 
en disfraces (6). 

Rola ou escolle a profesión de coartada 
na CRTVG: director (1), presentador (2), 
músico (3), cámara (4), rexedor (5) ou 
técnico de son (O). 

Escolle o teu número entre 2 e 5. Un 
número alto significa que eres mellor 

en TELES (modernidade, ferramentas, 
raciocinio, calma...). Un número baixo 
significa que eres mellor en GAITAS 
(tradicionalidade, intuición, pasión, 
vitalidade...). 

Ponte un nome en clave coma Porca calma, 
Lóstrego vermello ou Quinona química. 


Cada personaxe comeza equipado cun pase 
axeitado para a súa coartada, un táser con 
carga para dous usos, un walkie-talkie e un 
obxecto relativo á súa especialidade. Este 
obxecto non é preciso definilo ao comezo da 
aventura, senón cando se queira empregar por 
vez primeira. 


ROLADAS 


Cando fagas algo con risco, o director de 
xogo poderá pedirte unha rolada dun dado 
de seis caras sobre TELES ou GAITAS. Esa 
rolada pode incrementarse nun dado se é 
parte da túa especialidade e noutro dado se 
as circustancias che son propicias (o director 
de xogo decidirá en calquera caso). Rola todos 
os dados e compara cada un co teu número: 


e" Se a rolada é sobre TELES (modernidade, 
raciocinio), queres rolar igual ou por debaixo 
do teu número. 

e" Se a rolada é sobre GAITAS (tradicionalidade, 
pasión), queres rolar igual ou por riba do teu 
número. 

Logo conta o número de éxitos: 

- Se ningún dado foi exitoso, a acción saíu 
mal. O director de xogo dirá como as cousas 
foron a peor. 

- Se 1 dado foi exitoso, consíguelo por 
pouco. O director de xogo engadirá unha 
complicación, ferida ou custo. 


- Se 2 dados foron exitosos, falo ben. Bo 
traballo! 

e. Se 3 dados foron exitosos, tes un triunfo 
magno. O director de xogo explicará un 
efecto adicional que conseguiches. 


Ademais, por cada dado que encaixase co 
teu número exactamente obtés poderes de 
TELEGAITA. Podes empregar cada un para 
escoller unha das seguintes accións: 

Narra ti mesmo o resultado da acción que 
acabas de tomar. 

Faille unha pregunta ao director de xogo 
que ten que contestar honestamente cun si 
Ou UN NON. 

Introduce un novo personaxe coñecido da 
CRTVG na trama (Touriñán, Marga Pazos, o 
señor xuíz de Portozás...). 


AVENTURA 


O director de xogo escolle ou rola nas 
seguintes táboas para crear unha aventura: 


QUEN 
1. Gayoso 3. Esther Estévez 5. Superpiñeiro 
2. Ana Kiro 4. Roberto Vilar 6. Morris 
QUERE 
1. Destruír 3. Roubar 5. Protexer 
2. Replicar 4. Agochar 6. Tocar 
O QUE 
1. Pixama de 3. Dicionario da 5. Disfrace do 
Tonecho RAG Xabarín 
2. Medidor de 4. Trompeta de 6. Carmiña 
maruxía Atilano Vacaloura 


NA GRAVACIÓN DE 


1. Luar 3. En Xogo 5. Xabarín Club 
2. O Tempo 4. Land Rober 6. Larpeiros 
DIRIXINDO 


Xoga para ver como os xogadores consiguen 
neutralizar o risco. Amosa como o vilán ou 
a vilá traballa para chegar ao seu obxectivo. 
Mestura a gravación do programa coas accións 
dos xogadores. Recorda que tamén teñen 
tarefas como parte da súa coartada. Non 
dubides en incorporar todas as referencias 
da televisión galega que se che ocorran. Pide 
axuda aos outros xogadores se é preciso. 
Lembra que o espectáculo debe continuar. 

